Christoph Heinrich von Weißenfels

Christoph Heinrich von Weißenfels (* 15. September 1649 in Stettin; † 13. November 1729 in Bremen) weer en düütschen Verwaltungsbeamten.

Von Weißenfels is 1649 as Söhn von en borene von Schevenbach un den Dokter Hans Georg von Weißenfels in Stettin boren.Hannoverische gelehrte Anzeigen: Vom Jahre 1754. Schlüter, 1755, Sied 211ff He harr toeerst Ünnerricht bi en Huuslehrer un weer later an de Universitäten Frankfort an de Oder un Griepswoold. Na dat Studium hett he in Stettin den Noordschen Krieg mitbeleevt. 1687 is he Agent för de sweedsche Kroon bi’n kaiserlichen Hoff in Wien worrn un 1691 Staatsraad för de Hertogdömer Bremen un Veern, Minister to Bremen för den neddersassischen Riekskreis un Scholarch för de breemsche Kathedraalschool. He weer von 1694 bet 1715 Gogreev von dat Gogericht Achem.

He hett in’n Februar 1682 Margaretha von Ehrenburg (1658–4. Dezember 1721; Dochter von Johann Christoph von Ehrenburg) freet. De beiden hebbt negen Kinner hatt, söss Söhns un dree Döchter. Ünner annern den Söhn Christian Friedrich von Weißenfels (üm 1689–23. April 1773), de na em dat Amt as Gogreev von dat Gogericht Achem övernahmen hett. Von Weißenfels is 1729 doodbleven un in’n Bremer Doom begraven.

 Footnoten 

Kategorie:Mann
Kategorie:Beamten
Kategorie:Boren 1649
Kategorie:Storven 1729